১০ বছরের ছোট প্রেমিকের সঙ্গে কৃতির অন্তরঙ্গ ছবি!

অনেকদিন ধরেই ব্যবসায়ী বাহিয়ার সঙ্গে দেখা যাচ্ছিল বলিউড অভিনেত্রী কৃতি শ্যাননকে। অভিনেত্রীর চেয়ে বয়সে ১০ বছরের ছোট হলেও গুঞ্জন উঠেছিল কবীরের সঙ্গে চুটিয়ে প্রেম করছেন। এবার সেই প্রেমের গুঞ্জনে সিলমোহর বসতে চলেছে। সবকিছু ঠিক থাকলে খুব শিগগিরই বিয়ের পিঁড়িতে বসতে যাচ্ছেন তারা।
বেশ কয়েক মাস ধরেই ব্যক্তিগত জীবন নিয়ে সংবাদের শিরোনামে রয়েছেন কৃতি। এর আগে প্রভাসের সঙ্গে তার প্রেমের গুঞ্জন উঠেছিল। এবার বেশ কিছুদিন ধরেই বৃটেনের কোটিপতি ব্যবসায়ী কবির বাহিয়ার সঙ্গে নাকি প্রেম করছেন কৃতি স্যানন। দু একবার প্রকাশ্য দেখা গিয়েছে। এবার কৃতি-কবিরের কয়েকটি অন্তরঙ্গ ছবি ফাঁস হয়েছে। যা দেখে নেটিজেনদের ধারণা যে তারা চুটিয়ে প্রেম করছেন। যদিও এ ব্যাপারে দুজনেই মুখে কুলুপ এঁটেছেন। কৃতি এবং কবীরের অন্তরঙ্গ একটি ছবিতে দেখা যাচ্ছে দুজনে সুইমিংপুলে ডুব দিচ্ছেন। শার্টলেস কবিরের হাত কৃতির চারপাশে আবৃত করে রেখেছে। যদিও ছবিটি পিছন থেকে তোলা। দুজনের কারোর মুখ দেখা যাচ্ছে না। তবে ভাইরাল হবার পর ভক্তদের দাবি এই ছবি তাদের দুজনের।
চলতি বছরের শুরুতেই কৃতি কবীর বাহিয়াকে নিয়ে দিল্লি গিয়েছিলেন। ঘনিষ্ঠ মহলের দাবি, সেখানে বাবা-মায়ের সঙ্গে কবীরের আনুষ্ঠানিক পরিচয় করিয়ে দিয়েছেন কৃতি। হয়ত বিয়ের জন্যই তাদের এই সাক্ষাৎ। বলিউডের ঘনিষ্ঠ সূত্র বলছে, ২০২৫-এর মধ্যেই দু হাত এক হতে পারে। এখন শুধু আনুষ্ঠানিক ঘোষণার অপেক্ষা।